Ritratt: Ryutaro Tsukata - Pexels .td_uid_2_60b65acfe1e93_rand.td-a-rec-img{text-align:left}.td_uid_2_60b65acfe1e93_rand.td-a-rec-img img{margin:0 auto 0 0} Il-Ministru għas-Saħħa Chris Fearne ċaħad fil-Parlament li d-deċiżjoni li tarbija tat-twelid tittieħed minn Għawdex għal Malta permezz ta' inkubatur f'ambulanza "ma kinitx minħabba li l-inkubatur ma daħalx fil-ħelikopter ta' Steward Healthcare". Meta kien qed iwieġeb mistoqsija tad-deputat Nazzjonalista Joe Ellis, Fearne qal li fl-aħħar każ li fih tarbija ġiet trasferita b'ambulanza minn Għawdex għall-Isptar Mater Dei, id-deċiżjoni ttieħdet bejn il-konsulent tal-anestesija u l-pedjatra, u bil-kunsens tal-ġenituri tal-istess tarbija fl-aħjar interess tas-saħħa tat-tarbija nnifisha. "Mhux minnu li l-inkubatur ma joqgħodx fl-ambulanza tal-ajru ta' Steward Healthcare," insista Fearne. Dr Joe Ellis staqsa jekk hux minnu li fost id-disa' trabi li ġew trasferiti lejn l-Isptar Mater Dei b'ambulanza mill-Isptar Ġenerali ta' Għawdex fl-aħħar ħames snin, kienx hemm każ riċenti fejn tarbija kienet fl-inkubatur u dan ma qagħadx fil-ħelikopter ta' Steward u għaldaqstant it-trasferiment kellu jsir bl-ambulanza. Fl-aħħar erba' snin, kien hemm 15-il tarbija li ġiet trasportata bl-ajru mill-Isptar Ġenerali ta' Għawdex għall-Isptar Mater Dei. Aqra aktar 15-il tarbija mill-isptar f'Għawdex għal Malta b'ħelikopter .td_uid_3_60b65acfe215f_rand.td-a-rec-img{text-align:left}.td_uid_3_60b65acfe215f_rand.td-a-rec-img img{margin:0 auto 0 0}